OpenLLM-France/wikimedia huggingface dataset:
# Karl Whalen

Karl Whalen (nascut el 29 de juny de 1981) és un futbolista neozelandès que actualment juga com a defensa pel Team Wellington del Campionat de Futbol de Nova Zelanda.

## Trajectòria esportiva

Whalen inicià la seva carrera futbolística amb el Wellington Olympic el gener de 2003. Amb el Wellington Olympic va jugar fins al juliol de 2006.
El Team Wellington, equip professional jugant en el Campionat de Futbol de Nova Zelanda, el va fitxar el juliol de 2006. Pel club aviat debutà; el 15 d'octubre de 2006 va jugar el seu primer partit contra el YoungHeart Manawatu. Al cap d'uns mesos va marcar el seu primer gol en el futbol professional en un partit contra el Waikato FC. Al cap de la temporada va jugar en 10 partits en total. La temporada següent va jugar en 16 partits, i en la 2008-2009 va jugar en 15. En les dues temporades després, Whalen jugà en 20 partits. La temporada 2011-2012 ha jugat en 10 partits i ha marcat 2 gols pel club.

## Palmarès

* Copa White Ribbon (1): 2011-12.

## Referències

* ↑ (anglès) «Karl Whalen – Player profile». Transfermarkt.co.uk. [Consulta: 30/03/2012.]
* ↑ (anglès) «Player Profile – Karl Whalen Arxivat 2010-05-24 a Wayback Machine.». TW.org.nz. [Consulta: 30/03/2012.]
* ↑ (anglès) «Karl Whalen – Player changes, player transfers». Transfermarkt.co.uk. [Consulta: 30/03/2012.]
* ↑ (anglès) «Karl Whalen – Special matches». Transfermarkt.co.uk. [Consulta: 30/03/2012.]
* ↑ (anglès) «Karl Whalen – Performance data – 06/07». Transfermarkt.co.uk. [Consulta: 30/03/2012.]
* ↑ (anglès) «Karl Whalen – Performance data – 07/08». Transfermarkt.co.uk. [Consulta: 30/03/2012.]
* ↑ (anglès) «Karl Whalen – Performance data – 08/09». Transfermarkt.co.uk. [Consulta: 30/03/2012.]
* ↑ (anglès) «Karl Whalen – Performance data – 09/10». Transfermarkt.co.uk. [Consulta: 30/03/2012.]
* ↑ (anglès) «Karl Whalen – Performance data – 10/11». Transfermarkt.co.uk. [Consulta: 30/03/2012.]
* ↑ (anglès) «Karl Whalen – Performance data – 11/12». Transfermarkt.co.uk. [Consulta: 30/03/2012.]

## Vegeu també

* El futbol a Nova Zelanda

## Enllaços externs

* (anglès) Informació i estadístiques de Karl Whalen a la pàgina web oficial del Team Wellington Arxivat 2010-05-24 a Wayback Machine.
* (anglès) Informació i estadístiques de Karl Whalen a transfermarkt.co.uk
# Claude Vanstenagen

Claude Vanstenagen (Bertrix, 3 de febrer de 1940) és un antic pilot de trial belga. A començament dels anys 60 va ser un dels pioners d'aquest esport a Bèlgica i al continent europeu, on es començava a escampar després de dècades de practicar-se només a les Illes Britàniques. L'any 1963 va guanyar l'edició prèvia de la Challenge Henry Groutards, reservada a seleccions estatals, juntament amb Jean-Luc Colson i René Lageot. A partir de 1964 la Challenge Henry Groutards adoptà el format de campionat individual, passant a anomenar-se al cap de pocs anys Campionat d'Europa de trial, i Vanstenagen en fou un dels primers competidors destacats. A banda, va guanyar el Campionat de Bèlgica de trial set anys (1963, 1964 i 1966 a 1970).
A més del trial, Vanstenagen va practicar altres disciplines com ara l'enduro, formant part sovint de la selecció belga als Sis Dies Internacionals d'Enduro.

## Palmarès

| Any | Motocicleta | Campionat d'Europa | Campionat de Bèlgica |
| 1963 | Greeves | - | 1r |
| 1964 | Greeves | 4t | 1r |
| 1965 | Greeves | 9è | |
| 1966 | Greeves | 16è | 1r |
| 1967 | Greeves | 11è | 1r |
| 1968 | Greeves | - | 1r |
| 1969 | Greeves | 7è | 1r |
| 1970 | Bultaco | - | 1r |
| 1971 | Bultaco | - | |
| 1972 | Bultaco | - | |
| Total títols | Total títols | 0 | 7 |

### Notes

* ↑ Fins al 1967 el campionat s'anomenà "Challenge Henry Groutards" i a partir de 1968 va passar a anomenar-se Campionat d'Europa
* ↑ Al total de títols s'hi compten tots els campionats estatals o internacionals guanyats

## Referències

* ↑ «The podium... Vanstenagen Claude» (en anglès). trialonline.org. [Consulta: 15 febrer 2011].
* ↑ «Garmisch Partenkirchen (Germany) - 44th ISDT» (en anglès). classicenduro.be. [Consulta: 20 abril 2010].
* ↑ «World. Vanstenagen Claude» (PDF) (en anglès). trialonline.org. [Consulta: 20 abril 2010].

## Enllaços externs

* Imatge de Claude Vanstenagen amb l'equip belga als ISDT de 1969 (anglès)
* Article sobre el trial a França als anys 60 amb referències a Vanstenagen Arxivat 2015-03-14 a Wayback Machine. (francès)
# Percy

«Percy» té aquests significats:
* Percy (Illinois), població dels Estats Units a l'estat d'Illinois
* Percy (Isèra), municipi francès al departament de la Isèra
* Percy (Manche), municipi francès al departament de Manche
* Percy-en-Auge, municipi francès al departament de Calvados
* Cantó de Percy, cantó francès al districte de Saint-Lô (departament de la Manche)
# Filolitita

La filolitita és un mineral de la classe dels carbonats. El seu nom prové del grec φίλος (philos), "amic", i λίθος (lithos), "pedra", en honor dels Amics de la Mineralogia.

## Característiques

La filolitita és un carbonat de fórmula química Pb₁₂Mn$^{2+}$(Mg,Mn$^{2+}$)₂(Mn$^{2+}$,Mg)₄(CO₃)₄(SO₄)O₆(OH)₁₂Cl₄. Cristal·litza en el sistema tetragonal. La seva duresa a l'escala de Mohs és 3 a 4.
Segons la classificació de Nickel-Strunz, la filolitolita pertany a «05.BF - Carbonats amb anions addicionals, sense H₂O, amb (Cl), SO₄, PO₄, TeO₃» juntament amb els següents minerals: ferrotiquita, manganotiquita, northupita, tiquita, bonshtedtita, bradleyita, crawfordita, sidorenkita, daqingshanita-(Ce), mineevita-(Y), reederita-(Y), brianyoungita, leadhil·lita, macphersonita i susannita.

## Formació i jaciments

Ha estat descrit només a la seva localitat tipus, a Filipstad, Värmland, Suècia. Es forma en creixements i en làmines en plom i en matrius riques en manganès i calcita; també com a mineral tardà en fissures en skarns.

## Referències

* ↑ «Philolithite» (en anglès). Mindat. [Consulta: 7 novembre 2015].
* ↑ Barthelmy, Dave. «Philolithite Mineral Data». [Consulta: 27 maig 2017].
# Kaqtxikels

Els kaqtxikels són un poble indígena de cultura maia de les terres altes de l'oest mitjà de Guatemala. El nom ha estat escrit de diverses maneres, incloent catxiquel, caktxiquel, caqtxikel i kaktxiquel.

## Història

En l'edat postclàssica de l'era maia, la capital kaqtxikel era Iximché. De la mateixa manera que els veïns K'iche', es regien per quatre senyors: Tzotzil, Xajil, Tucuché i Acajal, que foren responsables de les forces armades d'administració, i afers religiosos. Els kaqtxikels registraren llur història en el llibre dels kaqtxikels, també conegut com a Memorial de Sololá.
Iximché va ser conquistada pels espanyols que eren dirigits pel conqueridor Pedro de Alvarado l'any 1524. En aquest moment, els kaqtxikels eren els enemics dels quitxés, i van ajudar els espanyols a conquistar el seu poble. La primera capital colonial de Guatemala, Tecpán Guatemala, fou fundada vora d'Iximché el 25 de juliol de 1524. Després de diverses revoltes dels kaqtxikels, el 22 de novembre de 1527, la capital fou traslladada a Ciudad Vieja, vora d'Antigua Guatemala.

## Costums

Els kaqtxikels tenen diferents tipus de costums, com a balls religiosos maies i espirituals. Cada regió kaqtxikel es distingeix per tenir els seus propis costums i vestits.

## Idioma

El kaqtxikel és una de les llengües maies, és parlada en l'actualitat per 445.000 persones.

## Referències

* ↑ Guatemala Arxivat 2014-01-07 a Wayback Machine. al web del Sistema de Información de los Pueblos Indígenas de América (UNAM)
* ↑ Ethnologue report for Guatemala
* ↑ Baily, John. Central America; Describing Each of the States of Guatemala, Honduras, Salvador, Nicaragua, and Costa Rica. Londres: Trelawney Saunders, 1850, p. 83.
# Romiliae

Les leges romiliae són les lleis romanes que suposadament va dictar Ròmul després de la fundació de Roma.
La tradició li atribueix aquestes:
* El marit i els seus parents podien matar lliurement a una dona sorpresa en adulteri.
* No es podia fer cap activitat pública sense consultar abans els auguris.
* La dona participava de la fortuna i dels drets del marit, i l'heretava si aquest moria intestat i sense fills.
* Una dona podia ser repudiada si bevia vi o era luxuriosa, i fins i tot se la podia matar.
* No es podien adorar déus estrangers fora de Faune (un rei llatí divinitzat).
* No s'havien de creure les faules pernicioses inventades sobre les deïtats.
* Tots els magistrats havien de ser patricis.
* El parricidi s'havia de castigar amb la pena capital.
* Les muralles de la ciutat havien de ser respectades com a sagrades i només es podia entrar o sortir per les portes.
* No es podien dir paraules obscenes en presència de dones.
* Va dividir al poble en tres tribus (Ramnes, Tities i Luceres). Cada tribu tenia deu cúries, que portaven el nom de les trenta dones sabines que, amb el seu rapte, havien establert la pau entre aquell poble i els romans.
* Va establir diverses lleis religioses.
* Va determinar els drets dels pares (o patres).

## Referències

* ↑ Puente y Franco, Antonio de; José Francisco Díaz. Historia de las leyes, plebiscitos y senadoconsultos más notables des de la fundación de Roma hasta Justiniano. Madrid: Imprenta de Vicente de Lalama, 1840, p. 141-142 [Consulta: 24 abril 2022].
* ↑ Smith, William (ed.). «Romulus». A Dictionary of Greek and Roman biography and mythology. [Consulta: 24 abril 2022].
# Nolberto Solano

Nolberto Albino Solano Todco (Callao, 1974) és un futbolista peruà. Pel que fa a clubs, Solano defensà, entre d'altres els colors del Deportivo Municipal, Universitario de Deportes i Sporting Cristal, al Perú, l'Boca Juniors, a l'Argentina, i l'Newcastle United, a England.

## Enllaços externs

* Player site Arxivat 2005-08-10 a Wayback Machine.
* Partits internacionals a RSSSF
# Sant Amanç

«Sant Amanç» té aquests significats:
* Sant Amanç (Aude), municipi francès al departament de l'Aude (regió de Llenguadoc-Rosselló)
* Sant Amanç (Calders), masia al terme de Calders, al Moianès
* Sant Amanç (Sant Feliu de Guíxols), entitat de població del municipi baix-empordanès de Sant Feliu de Guíxols
* Sant Amanç de Calders, capella del mas de Sant Amanç, del terme municipal de Calders, a la comarca del Moianès
* Sant Amanç de Pedrós, església a prop del mas Pedrós al terme municipal de Santa Maria de Merlès (Berguedà)
* Sant Amanç de Ròcha-savina, municipi francès al departament del Puèi Domat i a la regió de Alvèrnia
* Sant Amanç de Telemac, municipi francès al departament del Puèi Domat i a la regió de Alvèrnia
* Sant Amanç de Solt, municipi francès al departament del Tarn (regió de Migdia-Pirineus)
* Sant Amanç de Valtoret, municipi francès al departament del Tarn (regió de Migdia-Pirineus)
* Sant Amanç de Viladés, capella dins el recinte de la gran masia de can Viladés, dins del terme del municipi de Rajadell, al Bages
* Cantó de Sant Amanç-Ròcha Savina, cantó francès al districte d'Embèrt (departament del Puèi Domat)
* Cantó de Sant Amanç-Talenda, cantó francès al districte de Clarmont d'Alvèrnia (departament del Puèi Domat)
* Cantó de Sant Amanç de Solt, cantó francès al districte de Castres (departament dels Tarn)
* Capella de Sant Amanç (Sant Feliu de Guíxols), edifici religiós barroc del municipi de Sant Feliu
* Dolmen de Sant Amanç, sepulcre de fossa neolític al terme de Calders, a la comarca del Moianès
* Ermita de Sant Amanç (Anglès), santuari al veïnat de les Masies de Sant Amanç, al municipi d'Anglès (la Selva)
* Puig de Sant Amanç (o de Sant Amand), muntanya del municipi d'Ogassa (Ripollès).
* Riera de Sant Amanç, corrent fluvial que neix al veïnat de les Masies de Sant Amanç, al terme municipal d'Anglès (la Selva)
# Percote

Percote (en grec antic Περκώτη) era una ciutat de Mísia a l'Hel·lespont, al nord-est de Troia, no llunyana d'Abidos, ni de Làmpsac, probablement a la desembocadura del riu Percotes. Homer en parla al "Catàleg dels troians" a la Ilíada, i diu que era una de les ciutats que va ajudar el rei Príam a la guerra de Troia, amb un contingent que dirigia Asi. Homer afegeix que Asi havia rebut de la ciutat d'Arisba uns magnífics cavalls, fogosos i corpulents, per anar a la guerra.
Percote va continuar existint molt de temps després de la guerra de Troia, i en parlen Heròdot, Escílax de Carianda, Apol·loni de Rodes, Flavi Arrià, Plini el Vell i Esteve de Bizanci. Segons Fènies, citat per Plutarc, era una de les ciutats donades a Temístocles pel rei Artaxerxes I de Pèrsia. Estrabó diu que el seu nom antic havia estat Percope.
Seria la moderna Bergaz Köyü.

## Referències

* ↑ Smith, William (ed.). «Percote». Dictionary of Greek and Roman Geography (1854). [Consulta: 7 febrer 2021].
* ↑ Schwertheim, Elmar (Münster). "Percote." Brill's New Pauly., 2012. Reference. 24 de febrer de 2012 <http://referenceworks.brillonline.com/entries/brill-s-new-pauly/percote-e914630>
# Krutoberegovi

Krutoberegovi (en rus: Крутобереговый) és un poble (un possiólok) del krai de Kamtxatka, a Rússia, que el 2020 tenia 155 habitants. Pertany al districte de Iélizovo.

## Referències

* ↑ Населенные пункты Камчатки (даты возникновения, наименования, переименования, упразднения; краткая топонимика Камчатки)
* ↑ Березняки (Камчатский край — Россия)
# Flor de carbassera farcida

Kabak çiçeği dolması (en turc) o dolma de flor de carbassera és un plat de les cuines turca i grega, fet amb flors de carbassera, arròs, cebes, julivert, oli d'oliva, nar ekşisi, salça i espècies. A Turquia de vegades s'anomena simplement "çiçek dolması" (flors farcides).

## Vegeu també

* Kabak kalye

## Referències

* ↑ Aegean Recipes, Vegetarian Dishes. Nur Roy, p. 4–. ISBN 978-0-9834186-0-3.
* 1 2 M. Sabri Koz. Yemek kitabı: tarih, halkbilimi, edebiyat. Kitabevi, 2002. ISBN 978-975-7321-74-3.
# Josep Cots Costa

Josep Cots Costa (Manresa, 1942) és un editor català. Fundador d'Edicions de 1984, que creà en homenatge a George Orwell, s'ha especialitzat en la descoberta de nous narradors catalans i en recuperar i dignificar autors catalans contemporanis, tot posant a l'abast dels joves una nova col·lecció de literatura. El 2017 fou guardonat amb el Premi Nacional de Cultura.

## Referències

* ↑ Alós, Ernest. «Josep Cots, el degà de l'edició 'indie'». El Periódico, 14-06-2017. [Consulta: 14 juny 2017].
# Hipsheim

Hipsheim (en alsacià Hípse) és un municipi francès, situat a la regió del Gran Est, al departament del Baix Rin. L'any 1999 tenia 770 habitants.
Forma part del cantó d'Erstein, del districte de Sélestat-Erstein i de la Comunitat de comunes del cantó d'Erstein.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 491 | 523 | 475 | 514 | 631 | 770 |

## Administració

Llista d'alcaldes :
| Període | Identitat | Partit |
| 2001- | Antoine Rudloff | |
# Romilly-sur-Seine

Romilly-sur-Seine és un municipi francès, situat al departament de l'Aube i a la regió del Gran Est.
# Nolay

«Nolay» té aquests significats:
* Nolay (Costa d'Or), municipi francès al departament de la Costa d'Or (regió de Borgonya)
* Nolay (Espanya), municipi a la província de Sòria (comunitat autònoma de Castella i Lleó)
* Nolay (Nièvre), municipi francès al departament de la Nièvre (regió de Borgonya)
* Cantó de Nolay, cantó francès al districte de Beaune (departament de Costa d'Or)
# Sant Amador (desambiguació)

«Sant Amador» té aquests significats:

## Persones

* Sant Amador d'Auxerre: bisbe d'Auxerre
* Sant Amador de Guarda: eremita portuguès
* Sant Amador de Martos: màrtir andalús durant la dominació musulmana
* Sant Amador de Ròcamador: eremita llegendari, fundador del santuari de Ròcamador
# Pericoma pannonica

Pericoma pannonica és una espècie de dípter pertanyent a la família dels psicòdids present a França, Suïssa, Àustria, Hongria i el territori de l'antiga República Federal Socialista de Iugoslàvia.

## Referències

* ↑ uBio (anglès)
* 1 2 Catalogue of Life (anglès)
* ↑ uBio (anglès)
* ↑ TELA INSECTA - Le réseau de l'entomologie Francophone Arxivat 2016-03-03 a Wayback Machine. (francès)
* ↑ Global Species Arxivat 2016-03-03 a Wayback Machine. (anglès)
* ↑ Fauna Europaea Arxivat 2016-03-03 a Wayback Machine. (anglès)
* ↑ PESI (anglès)
# Krutets (Petrovsk)

* Per a altres significats, vegeu «Krutets».
Krutets (en rus: Крутец) és un poble de l'óblast de Saràtov, a Rússia, segons el cens del 2010 tenia 168 habitants. Pertany al districte municipal de Petrovsk.

## Referències

* ↑ Error: hi ha títol o url, però calen tots dos paràmetres.«». Arxivat de l'original el 2021-09-08.
* ↑ Коряков Ю.Б. «База данных "Этно-языковой состав населённых пунктов России"». Arxivat de l'original el 2017-11-16. [Consulta: 19 novembre 2020].
# Flor de neu

La flor de neu (Leontopodium alpinum), també coneguda per la paraula alemanya Edelweiss (o Edelweiß, que significa 'blanc pur'), és una planta de la família de les asteràcies. Es tracta d'una flor que creix en petits grups a les prades alpines i roquerars d'altura de les serralades europees, de no més de 10 cm d'alçada, amb bràctees gruixudes, carnoses i cobertes d'un pèl fi. És de color blanc amb tonalitats verdoses o groguenques. En l'actualitat és una planta protegida per evitar-ne la desaparició.
A la península Ibèrica tan sols es troba als Pirineus, sobretot al Parc Nacional d'Ordesa i Mont Perdut.
És la flor nacional de Suïssa. Al Tirol, la flor de neu representava la puresa i l'amor i el costum volia que, el dia del casament, el promès n'oferís un pomell a la promesa.

## Descripció

Les fulles i les flors estan cobertes per pèls blancs i semblen com de cotó (toment). Les tiges de flors de neu poden créixer fins a una mida de 3–20 cm (en cultiu, fins a 40 cm). Cada brot consisteix en cinc o sis floretes en clúster (5 mm) envoltades per "pètals" blancs (tècnicament bràctees) en una formació de doble estrella. Les flors floreixen entre juliol i setembre.
* Versió de principis de temporada amb els florets centrals sense desenvolupar totalment. Espècimen de les muntanyes Tatra de Polònia
* Aparença típica de mitjans de temporada. Espècimen dels Alps italians
* Versió de finals de temporada amb una aparença "gruixida". Espècimen dels Alps
* Il·lustració botànica

## Referències

* ↑ «Flor de neu». Gran Enciclopèdia Catalana. Barcelona: Grup Enciclopèdia Catalana.
* ↑ Benito, J.L.. Guía imprescindible de las flores del Parque Nacional de Ordesa y Monte Perdido (en castellà). Jaca:Jolube Ed., 2009. ISBN 978-84-613-1776-9.
* ↑ Jean 1998: p. 60 i 62

## Bibliografia

* Jean, Louis Fleurs des Alpes. Ophrys [París], 1998.
# Hièrocles (veterinari)

Hièrocles (en llatí Hierocles, en grec Ἱεροκλῆς), fou un veterinari i escriptor grec que va escriure una obra sobre cirurgia veterinària, de la que només es conserven uns fragments que es troben a la col·lecció d'escriptors sobre aquest tema publicada per Joannes Ruellius a París el 1530 i en grec per Simon Grynaeus a Basilea el 1537. Probablement no era veterinari sinó advocat i hauria viscut al segle x. Va dedicar el seu llibre a Cassià Bas. Podria ser el mateix Hièrocles que trobem citat a la Geopònica.

## Referències

* ↑ Hierocles a: William Smith (editor), A Dictionary of Greek and Roman Biography and Mythology. Vol. II Boston: Little, Brown & Comp., 1867, p. 453-454
# Rhinella gallardoi

Rhinella gallardoi és una espècie de gripau de la família dels bufònids. És endèmic del nord-oest de l'Argentina, on viu a altituds d'entre 1.000 i 2.800 msnm. Els seus hàbitats naturals són els boscos i herbassars montans. Està amenaçat per la tala d'arbres, la introducció de peixos depredadors i l'alteració dels règims hidrològics. Fou anomenat en honor de l'herpetòleg argentí José María Alfonso Félix Gallardo.

## Referències

* ↑ Grup d'Especialistes en Amfibis de la CSE de la UICN. «Rhinella gallardoi» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2019. DOI: 10.2305/IUCN.UK.2019-1.RLTS.T54646A101423088.en. [Consulta: 4 abril 2021].
* ↑ Carrizo, G. R. 1992. «Cuatro especies nuevas de anuros (Bufonidae: Bufo e Hylidae: Hyla) del norte de la Argentina». Cuadernos de Herpetología, 7: 14–23 (en castellà).
# Nodi becfí

El nodi becfí (Anous tenuirostris) és un ocell marí de la família dels làrids (Laridae). D'hàbits pelàgics habita l'Oceà Índic, criant a les Maldives, Txagos, Houtman Abrolhos, Seychelles i altres illes.
# Colo-Colo de Futebol e Regatas

El Colo Colo de Futebol e Regatas és un club de futbol brasiler de la ciutat d'Ilhéus a l'estat de Bahia.

## Història

El 3 d'abril de 1948, el club va ser fundat per un grup de joves esportistes liderats per Airton Adami. L'any 1999 guanyà el seu primer títol, el campionat baiano de Segona Divisió, ascendint a la màxima categoria. A la final derrotà el Fluminense de Feira. L'any 2006 guanyà el seu títol més important, el campionat baiano de Primera Categoria.

## Palmarès

* Campionat baiano:
** 2006
* Campionat baiano de Segona Divisió:
** 1999

## Estadi

Colo Colo juga els seus partits com a local a l'Estadi Mário Pessoa. Té una capacitat per a 10.000 espectadors.

## Referències

* ↑ Especial Placar - 500 Times do Brasil, São Paulo: Editora Abril: 2003.
* ↑ «Colo-Colo history at the club's official website». Arxivat de l'original el 2007-01-04. [Consulta: 6 juliol 2014].
* ↑ 1999 Campeonato Baiano Second Division at RSSSF
* ↑ «Bahia State League - List of Champions». RSSSF, 13-04-2014. [Consulta: 1r juliol 2014].
* ↑ Colo Colo desmonta o time campeão - A Região newspaper (Maig 31, 2006) (consulta Agost 19, 2006)
* ↑ «Colo-Colo a Arquivo de Clubes». Arxivat de l'original el 2009-09-18. [Consulta: 6 juliol 2014].
* ↑ Estádio Mário Pessoa a Templos do Futebol

## Enllaços externs

* Web oficial Arxivat 2007-01-09 a Wayback Machine.
* Colo-Colo a Arquivo de Clubes Arxivat 2009-09-18 a Wayback Machine.
* Colo-Colo a brasilheus.com.br Arxivat 2007-08-25 a Wayback Machine.
# Pericoma orientalis

Pericoma orientalis és una espècie d'insecte dípter pertanyent a la família dels psicòdids que es troba a Turquia.

## Referències

* ↑ uBio (anglès)
* 1 2 Catalogue of Life (anglès)
* ↑ uBio (anglès)
* ↑ Global Species Arxivat 2016-03-03 a Wayback Machine. (anglès)
# Foitita

La foitita és un mineral de la classe dels silicats, que pertany al grup de la turmalina. Rep el nom en honor de Franklin F. Foit, Jr. (n. 1942), mineralogista i especialista en el grup de la turmalina.

## Característiques

La foitita és un silicat de fórmula química (□,Na)(Fe$^{2+}$₂Al)Al₆(Si₆O$_{18}$)(BO₃)₃(OH)₃OH. Cristal·litza en el sistema trigonal. La seva duresa a l'escala de Mohs és 7. La seva correcta identificació només és possible mitjançant mètodes analítics adequats.
Segons la classificació de Nickel-Strunz, la foitita pertany a «09.CK - Ciclosilicats, amb enllaços senzills de 6 [Si₆O$_{18}$]$^{12-}$, amb anions complexos aïllats» juntament amb els següents minerals: fluorschorl, fluorbuergerita, cromodravita, dravita, elbaïta, feruvita, liddicoatita, olenita, povondraïta, schorl, magnesiofoitita, rossmanita, oxivanadiodravita, oxidravita, oxirossmanita, cromoaluminopovondraïta, fluordravita, fluoruvita, abenakiïta-(Ce), scawtita, steenstrupina-(Ce) i thorosteenstrupina.

## Formació i jaciments

Va ser descoberta a Califòrnia, als Estats Units d'Amèrica. Tot i tractar-se d'una espècie no gaire habitual ha estat descrita en tots els continents del planeta, fins i tot a l'Antàrtida. És relativament freqüent entre les turmalines de baixa temperatura (autigèniques).

## Referències

* ↑ «Foitite» (en anglès). Mindat. [Consulta: 10 gener 2020].
# Kawasaki (desambiguació)

«Kawasaki» té aquests significats:
* Kawasaki, ciutat del Japó situada a la Prefectura de Kanagawa.
* Kawasaki (Fukuoka), vila del Japó situada a la Prefectura de Fukuoka.
* Kawasaki Heavy Industries, Ltd, empresa japonesa fabricant d'avions, trens, vaixells i motocicletes entre molts altres productes.
* Kawasaki Frontale, Equip de futbol japonès.
* Malaltia de Kawasaki, o síndrome limfomucocutània, una malaltia infantil.